હેવન તેના વપરાશકારોને કમ્પ્યૂટર હેકરથી બચાવવા ઉપરાંત ઘણું બધું કરી શકે છે. ઘણાના જીવનસાથી ઉપદ્રવી હોય છે. તો ઘણી વાર પોલીસ પણ સત્તાનો દુરુપયોગ કરે છે. આ બધા સામે હેવન બચાવી શકે છે. ગત નવેમ્બરમાં ગ્રૂપે કૉલમ્બિયન એક્ટિવિઝમ ગ્રૂપ મોવિલિઝાટોરિયો સાથે મળીને સૉશિયલ જસ્ટિસ એક્ટિવિસ્ટ સાથે એક પરીક્ષણ યોજ્યું હતું. આ ગ્રૂપ ગયા વર્ષની ડઝન હત્યાઓનું લક્ષ્ય હતું, કારણકે દેશની સરકાર અને ગેરીલા ગ્રૂપો વચ્ચે વાટાઘાટો પડી ભાંગી હતી. મોવિલિઝાટોરિયોની સ્થાપક જુલિયાના ઉરિબે વિલેગાસ કહે છે કે એપે ગ્રૂપને ખાતરી આપી કે સરકાર કે અપરાધીઓના એજન્ટો જાસૂસીનાં સાધનો મૂકવા, તેમનું અપહરણ કરવા કે તેમને શારીરિક ઈજા પહોંચાડવા ઘરમાં ઘૂસી ન શકે.